**Izziņa par atzinumos sniegtajiem iebildumiem par Ministru kabineta rīkojuma projektu “Par valsts nekustamā īpašuma “Rankas arodvidusskola”, Skolas ielā 5, Rankā Rankas pagastā, Gulbenes novadā, nodošanu bez atlīdzības Gulbenes novada pašvaldības īpašumā”**

 **(VSS-552)**

**Informācija par starpministriju (starpinstitūciju) sanāksmi vai elektronisko saskaņošanu:**

|  |  |
| --- | --- |
| Datums: 24.07.2020. |  |
| Saskaņošanas dalībnieki: | Tieslietu ministrija, Finanšu ministrija, Vides aizsardzības un reģionālās attīstības ministrija |
| Saskaņošanas dalībnieki izskatīja šādu ministriju (citu institūciju) iebildumus: | Tieslietu ministrijas, Finanšu ministrijas |   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  |  | **Finanšu ministrijas izteiktais iebildums:** |  |  |
| 1. |  | Ar rīkojuma projektu paredzēts Gulbenes novada pašvaldības īpašumā nodot valsts nekustamo īpašumu “Rankas arodvidusskola” (nekustamā īpašuma kadastra Nr.5084 008 0159), kas sastāv no trīs zemes vienībām 22,33 ha platībā un 12 būvēm. Kā norādīts rīkojuma projekta anotācijā, valsts nekustamais īpašums Gulbenes novada pašvaldībai nepieciešams likuma “Par pašvaldībām” 15.panta pirmās daļas 4.punktā noteiktās pašvaldības autonomās funkcijas īstenošanai – gādāt par iedzīvotāju izglītību. Ievērojot minēto, lūdzam attiecīgi papildināt rīkojuma projekta anotāciju ar detalizētāku informāciju, norādot, kā Gulbenes novada pašvaldība plāno izmantot valsts nekustamo īpašumu. | **Iebildums ņemts vērā,** anotācija papildināta.Vienlaikus norādām (kā norādīts anotācijā), ka Gulbenes novada pašvaldība nekustamo īpašumu izmantos autonomās funkcijas – gādāt par iedzīvotāju izglītību – veikšanai. Likuma “Par pašvaldībām” 5.pants nosaka, ka pašvaldības savas kompetences un likuma ietvaros darbojas patstāvīgi un pašvaldību darbību likuma ietvaros pārrauga Vides aizsardzības un reģionālās attīstības ministrija. Saskaņā ar šā likuma 7.pantu, 15.pantā noteiktās pašvaldību autonomās funkcijas pildāmas kārtībā, kāda paredzēta attiecīgajos likumos un Ministru kabineta noteikumos un 15.pantā paredzēto autonomo funkciju izpildi organizē un par to atbild pašvaldības. Atbilstoši likumam, par to, kādā veidā pašvaldība organizē pašvaldības autonomo funkciju izpildi, ir atbildīga pašvaldība. Pašvaldībai kā jebkuram tiesību subjektam ir jāievēro pastāvošā likumdošana, jānodrošina savas rīcības tiesiskums. | Tā tiek saglabāta struktūrvienība kā vienīgā profesionālās izglītības iestāde Gulbenes novadā un daļā no reģiona teritorijas, jo izglītības programmu tālāka īstenošana struktūrvienībā ir sociāli ekonomiski svarīgs faktors Gulbenes novada un visa reģiona attīstībai Latvijas kontekstā. |
|  |  | **Tieslietu ministrijas izteiktie iebildumi:** |  |  |
| 2. | Valsts nekustamais īpašums sastāv no trīs zemes vienībām 22,33 ha kopplatībā – zemes vienības 1,32 ha platībā (zemes vienības kadastra apzīmējums 5084 008 0160), zemes vienības 6,38 ha platībā (zemes vienības kadastra apzīmējums 5084 008 0162) un zemes vienības 14,63 ha platībā (zemes vienības kadastra apzīmējums 5084 008 0501), un 12 būvēm – dienesta viesnīcas (būves kadastra apzīmējums 5084 008 0159 001), katlu mājas (būves kadastra apzīmējums 5084 008 0159 002), skolas (būves kadastra apzīmējums 5084 008 0159 005), ūdenstorņa (būves kadastra apzīmējums 5084 008 0159 006), sūkņu stacijas ar artēzisko aku 143 m (būves kadastra apzīmējums 5084 008 0159 007), nojumes (būves kadastra apzīmējums 5084 008 0159 015), meža tehnikas mācību poligona laukuma (būves kadastra apzīmējums 5084 008 0159 016), degvielas noliktavas (būves kadastra apzīmējums 5084 008 0159 017), divām noliktavām (būvju kadastra apzīmējumi 5084 008 0159 018 un 5084 008 0159 019), palīgēkas (būves kadastra apzīmējums 5084 008 0159 020) un darbnīcas-garāžas (būves kadastra apzīmējums 5084 008 0160 001).  | Atbilstoši projektā un anotācijā norādītajam Gulbenes novada pašvaldības īpašumā paredzēts nodot nekustamo īpašumu Skolas ielā 5, Rankā, Rankas pagastā, Gulbenes novadā (kadastra Nr.5084 008 0159), tostarp būves – nojumi (kadastra apzīmējums 5084 008 0159 015) un palīgēkas (kadastra apzīmējums 5084 008 0159 020).Ministrija no paskaidrojošajiem materiāliem konstatē, ka zemesgrāmatā nav atrodami ieraksti par minētajām būvēm, turklāt arī Informatīvajā izdrukā no Kadastra informācijas sistēmas teksta datiem iztrūkst informācijas par to īpašnieku vai valdītāju, līdz ar to nav saskatāms tiesiskais pamats, saskaņā ar ko valsts Izglītības un zinātnes ministrijas personā ir tiesīga rīkoties ar minētajām būvēm (tās atsavināt).Ievērojot minēto, ministrija lūdz papildināt anotāciju, norādot tiesisko pamatu, saskaņā ar ko valsts Izglītības un zinātnes ministrijas personā ir tiesīga rīkoties ar minētajām būvēm, vienlaikus pievienojot paskaidrojošajiem materiāliem attiecīgus pierādījumus. | **Iebildums ņemts vērā,** anotācija papildināta.Nekustamā īpašuma kadastra informācijas sistēmā būves - nojume (kadastra apzīmējums 5084 008 0159 015) un palīgēka (kadastra apzīmējums 5084 008 0159 020) ir iekļautas nekustamā īpašuma sastāvā un īpašnieks ir Latvijas valsts Izglītības un zinātnes ministrijas personā. Palīgēka (kadastra apzīmējums 5084 008 0159 020) ir mazēka (vienstāva ēka, t. sk. nojume un palīgēka, kuras apbūves laukums nav lielāks par 25 m2) un atbilstoši likuma “Par nekustamo īpašumu ierakstīšanu zemesgrāmatās” 19.panta pirmās daļas 1.punktam, mazēkas kā patstāvīgi īpašuma objekti nav ierakstāmas zemesgrāmatās.Izglītības un zinātnes ministrija līdz nekustamā īpašuma nodošanai Gulbenes novada pašvaldības īpašumā precizēs zemesgrāmatā nekustamā īpašuma sastāvu, papildinot to ar būvi - nojumi (kadastra apzīmējums 5084 008 0159 015). | Valsts nekustamais īpašums sastāv no trīs zemes vienībām 22,33 ha kopplatībā – zemes vienības 1,32 ha platībā (zemes vienības kadastra apzīmējums 5084 008 0160), zemes vienības 6,38 ha platībā (zemes vienības kadastra apzīmējums 5084 008 0162) un zemes vienības 14,63 ha platībā (zemes vienības kadastra apzīmējums 5084 008 0501), un 12 būvēm – dienesta viesnīcas (būves kadastra apzīmējums 5084 008 0159 001), katlu mājas (būves kadastra apzīmējums 5084 008 0159 002), skolas (būves kadastra apzīmējums 5084 008 0159 005), ūdenstorņa (būves kadastra apzīmējums 5084 008 0159 006), sūkņu stacijas ar artēzisko aku 143 m (būves kadastra apzīmējums 5084 008 0159 007), nojumes (būves kadastra apzīmējums 5084 008 0159 015) (ministrija līdz nekustamā īpašuma nodošanai Gulbenes novada pašvaldības (turpmāk – pašvaldība) īpašumā precizēs zemesgrāmatā nekustamā īpašuma sastāvu, papildinot to ar minēto būvi), meža tehnikas mācību poligona laukuma (būves kadastra apzīmējums 5084 008 0159 016), degvielas noliktavas (būves kadastra apzīmējums 5084 008 0159 017), divām noliktavām (būvju kadastra apzīmējumi 5084 008 0159 018 un 5084 008 0159 019), palīgēkas (būves kadastra apzīmējums 5084 008 0159 020) (mazēka (vienstāva ēka, t. sk. nojume un palīgēka, kuras apbūves laukums nav lielāks par 25 m2) un atbilstoši likuma “Par nekustamo īpašumu ierakstīšanu zemesgrāmatās” 19.panta pirmās daļas 1.punktam, mazēkas kā patstāvīgi īpašuma objekti nav ierakstāmas zemesgrāmatās) un darbnīcas-garāžas (būves kadastra apzīmējums 5084 008 0160 001). |
| 3. |  | Ministrija konstatē, ka nekustamā īpašuma (kadastra Nr.5084 008 0159) daļai, ko paredzēts nodot Gulbenes novada pašvaldībai, Nekustamā īpašuma valsts kadastra informācijas sistēmā reģistrēti vairāki apgrūtinājumi, piemēram, aizsargjoslu teritorijas, ceļu servitūtu teritorijas, arhitektūras un pilsētbūvniecības pieminekļa teritorija, taču anotācijā par tiem informācija nav ietverta.Ievērojot minēto, ministrija lūdz papildināt anotāciju, norādot nekustamā īpašuma (kadastra Nr.5084 008 0159) daļai, ko paredzēts nodot Gulbenes novada pašvaldībai, noteiktos apgrūtinājumus un to radītos īpašuma lietošanas tiesību aprobežojumus. | **Iebildums ņemts vērā,** anotācija papildināta. | Lietu tiesības, kas apgrūtina valsts nekustamo īpašumu norādītas Vidzemes rajona tiesas Rankas pagasta zemesgrāmatas nodalījuma Nr.364 III daļas 1.iedaļā un Nekustamā īpašuma kadastra informācijas sistēmā. Valsts nekustamā īpašuma sastāvā ir ēka (būves kadastra apzīmējums 5084 008 0160 001), vietējās nozīmes arhitektūras piemineklis Laidars (valsts aizsardzības Nr.5079), valsts nozīmes kultūras pieminekļa teritorija un objekti, kā arī arhitektūras un pilsētbūvniecības pieminekļa teritorija un objekti 1,32 ha platībā. Pašvaldība pēc nekustamā īpašuma pārņemšanas nodrošinās tā uzturēšanu atbilstoši likumā “Par kultūras pieminekļu aizsardzību” noteiktajam. |
| 4. |  | Ministrija konstatē, ka projekta 1.punktā minētajam nekustamajam īpašumam zemesgrāmatā ierakstīts apgrūtinājums – zemes īpašniekam nepiederoša būve vai būves daļa. Tādējādi ir pamats uzskatīt, ka Gulbenes novada pašvaldība pēc projekta 1.punktā minētā nekustamā īpašuma iegūšanas atradīsies piespiedu zemes nomas attiecībās ar attiecīgās būves īpašnieku un atbilstoši Publiskas personas mantas atsavināšanas likuma 44.panta piektajai daļai tam būs pienākums maksāt Gulbenes novada pašvaldībai zemes nomas maksu, taču anotācijā par to informācija nav sniegta.Ievērojot minēto, ministrija tiesiskās skaidrības nolūkā lūdz papildināt anotāciju ar skaidrojumu par attiecīgās būves tiesisko stāvokli, tostarp sastāvu un īpašnieku, kā arī izvērtēt un sniegt anotācijā informāciju par iespēju nodalīt attiecīgo zemes vienības daļu no atsavināšanai paredzētā nekustamā īpašuma, lai to atsavinātu attiecīgās būves īpašniekam. | **Iebildums ņemts vērā,** Vidzemes rajona tiesai tiks lūgts labot tehnisko kļūdu. Rankas pagasta zemesgrāmatas nodalījuma Nr.364 III daļas 1.iedaļas 26.1.ierakstā fiksētā atzīme – zemes īpašniekam nepiederoša būve vai būves daļa 0,0039 ha platībā ir dzēšama, jo tā saistīta ar atdalīto zemes vienību ar kadastra apzīmējumu 5084 008 0500 0,02 ha platībā (I daļas 2.iedaļas 11.1.ieraksts), uz kuras atrodas akciju sabiedrībai “Sadales tīkls” piederoša būve ar kadastra apzīmējumu 5084 008 0159 003 ar apbūves laukumu 39,7 m2. |  |
| 5. |  | Ministrija no Gulbenes novada pašvaldības 2019.gada 28.marta domes sēdes protokola Nr.4 konstatē, ka Gulbenes novada dome lūgusi Izglītības un zinātnes ministrijai nodot Gulbenes novada pašvaldībai nekustamā īpašuma (kadastra Nr.5084 008 0159) daļu likuma “Par pašvaldībām” 15.panta pirmās daļas 4.punktā noteiktās autonomās funkcijas īstenošanai. Turpretī no anotācijas I sadaļas 1.punkta konstatējams, ka tajā norādīta atšķirīga likuma “Par pašvaldībām” tiesību norma (15.panta pirmās daļas 2.punkts).Ievērojot minēto, ministrija lūdz attiecīgi precizēt anotācijas I sadaļas 1.punktu. | **Iebildums ņemts vērā,** anotācija precizēta. |  |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

24.07.2020 12:57

1273

Izglītības un zinātnes ministrijas

Juridiskā un nekustamo īpašumu departamenta juriskonsulte nekustamo īpašumu jomā

I.Rozenštoka

67047765, Ilze.Rozenstoka@izm.gov.lv